Böffingen
Böffingen is a Ortstei vo Glatten in Bodn-Wiattmbeag im Landkroas Freudenstadt im Nordschwoazwoid. Böffingen liegt uma oan Kilometa sidöstli vo Glatten entfeant. Da Ort hod 304 Eihwohna (Stond 31. Dezemba 2008).

Gschicht

Am 1. Juli 1974 is Böffingen im Zug da Gmoareform mid Glatten und Neuneck, des bereits a hoibs Joar zuvoa noch Glatten kumma is, zua Gmoa Glatten eigmoant worn.

Religiona

Aus kirchlicha Sicht ghean de uma 220 evangelischn Eihwohna da Gmoa seit 1972 zua Kirchngmoa Glatten. Zuvoa woarns da sejbstständign Kirchngmoa Neuneck zuateilt.

Vaeine und Vaonstoitunga

 Da Ort is voa oim aa duach de Bauankapej Böffingen mid Trochtngruppe e.V bekonnt. Se zeichnet aa ois Vaonstoita da hiesign Kirbe (Kirchweih) Mitte Oktoba. Da seit 1918 bstehende Vaein hod untam Noma „Böffinger Musikantn“ ogfonga und hod seithea des kuituareje Lem des Orts mitprägt.

Literatua

 Böffingen Glatten Neuneck, Bilder aus alter Zeit, Gemeindeverwaltung Glatten, Geiger-Verlag, ISBN 978-3-86595-176-2

Beleg